

**ประกาศองค์การบริหารส่วนตำบลหนองตาดใหญ่**

**เรื่อง รายงานการติดตามและประเมินผลแผนพัฒนาท้องถิ่น**

**ประจำปีงบประมาณ พ.ศ. ๒๕6๕ (ระหว่างวันที่ 1 ตุลาคม 256๔ - 30 กันยายน 256๕)**

**-----------------------------**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม(ฉบับที่ 2) พ.ศ. 2559 และ(ฉบับที่ 3) พ.ศ.2561 ข้อ ๒๙ (๓) คณะกรรมการติดตามและประเมินผลแผนพัฒนาท้องถิ่น  รายงานผลและเสนอความเห็น  ซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

องค์การบริหารส่วนตำบลหนองตาดใหญ่ ได้ดำเนินการในส่วนที่เกี่ยวข้องเรียบร้อยแล้ว จึงขอประกาศผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. ๒๕6๕ (ระหว่างวันที่ 1 ตุลาคม 256๔ – 30 กันยายน 256๕) รายละเอียดเอกสารที่ปรากฏแนบท้ายประกาศฉบับนี้

จึงประกาศให้ทราบโดยทั่วกัน

ประกาศ ณ วันที่ ๒๕ เดือนพฤศจิกายน พ.ศ. ๒๕6๕



(นายธีรพงษ์ แสนศรี)

นายกองค์การบริหารส่วนตำบลหนองตาดใหญ่

**รายงานผลการติดตามและประเมินผลแผน (พ.ศ. 2561-2565)**

**ประจำปีงบประมาณ 256๕**

**ของ**

****

**องค์การบริหารส่วนตำบลหนองตาดใหญ่**

**อำเภอสีดา จังหวัดนครราชสีมา**

**คำนำ**

ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ หมวด ๖ ข้อ ๒๙ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ และ ข้อ ๑๔ (ฉบับที่ 3) พ.ศ.2561 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินแผนพัฒนามีหน้าที่ดำเนินการติดตามและประเมินผลแผนพัฒนาขององค์กรปกครองส่วนท้องถิ่น ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

ดังนั้นเพื่อให้การติดตามและประเมินผลแผนเป็นไปด้วยความถูกต้องและตามระเบียบ

ดังกล่าวมีประสิทธิภาพ คณะกรรมการติดตามและประเมินผลแผนพัฒนาองค์การบริหารส่วนตำบลหนองตาดใหญ่ จึงได้ดำเนินการติดตามและประเมินผลแผนพัฒนาองค์การบริหารส่วนตำบลหนองตาดใหญ่ ปีงบประมาณ พ.ศ.256๕ ขึ้น เพื่อรายงานและเสนอความเห็นที่ได้จากการติดตามให้นายกองค์การบริการส่วนตำบลหนองตาดใหญ่ คณะกรรมการหวังเป็นว่ารายงานผลการติดตามฉบับนี้จะสามารถเป็นประโยชน์อย่างยิ่งในการพัฒนาองค์การบริหารส่วนตำบลหนองตาดใหญ่ สามารถแก้ไขปัญหาให้กับประชาชนและทำให้ประชาชนเกิดความพึงพอใจสูงสุด

คณะกรรมการติดตามและประเมินผล

แผนพัฒนาองค์การบริหารส่วนตำบลหนองตาดใหญ่

**สารบัญ**

**เรื่อง หน้า**

**ส่วนที่ ๑ บทนำ**

1. ความสำคัญของการติดตามและประเมินผล ๑

2. วัตถุประสงค์ของการติดตามและประเมินผล ๒

3. ขั้นตอนการติดตามและประเมินผล 2

4. เครื่องมือการติดตามและประเมินผล ๖

5. ประโยชน์ของการติดตามและประเมินผล 7

**ส่วนที่ ๒ การติดตามและประเมินผล**

1. สรุปผลการติดตามและประเมินผล ปีงบประมาณ พ.ศ.256๕ 8

ตารางเปรียบเทียบจำนวนโครงการ 11

สรุปโครงการตามแผนพัฒนาท้องถิ่น 12

-1-

**ส่วนที่ 1**

**บทนำ**

**1. ความสำคัญของการติดตามและประเมินผล**

การติดตาม (Monitoring) และ การประเมิน (Evaluation) เป็นกระบวนการที่แตกต่างกันมีจุดหมาย ไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoring and Evaluation) มาประสานใช้ด้วยกันอย่างเหมาะสม จะช่วยให้ผู้บริหารท้องถิ่น พนักงานส่วนตำบล พนักงานจ้าง สมาชิกสภาองค์การบริหารส่วนตำบล สามารถกำกับดูแล ทบทวน และพัฒนางาน พัฒนาท้องถิ่นตามแผนงาน โครงการได้อย่างมีประสิทธิภาพและประสิทธิผล การติดตามและประเมินผลแผนพัฒนาท้องถิ่นขององค์การบริหารส่วนตำบลหนองตาดใหญ่ จึงเป็นการติดตามผลที่ให้ความสำคัญ ดังนี้

1. ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาองค์การบริหารส่วนตำบลหนองตาดใหญ่ หรือกิจกรรมต่าง ๆ ที่ดำเนินการหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน

2. ผลการใช้ปัจจัยหรือทรัพยากรต่าง ๆ ในการพัฒนาองค์การบริหารส่วนตำบลหนองตาดใหญ่ ตรวจสอบดูว่าแผนงาน โครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพตามระยะเวลาที่กำหนดไว้หรือไม่อย่างไร

3. ผลการดำเนินงาน ตรวจสอบดูว่าได้ผลตรงตามเป้าหมายที่กำหนดไว้หรือไม่เพียงใด มีปัญหาอุปสรรคอะไรบ้าง ทั้งในด้านการจัดทำแผนพัฒนาท้องถิ่น การดำเนินการตามแผนงานและโครงการเพื่อการพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น

4. ความสำคัญของการติดตามและประเมินแผนเป็นเครื่องมือสำคัญในการทดสอบผลการดำเนินงานตามภารกิจขององค์การบริหารส่วนตำบลหนองตาดใหญ่ ว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนาท้องถิ่น (พ.ศ. 2561-2564) โครงการ กิจกรรมต่าง ๆ ซึ่งอาจเกิดจากผู้บริหารท้องถิ่น สมาชิกสภาท้องถิ่น ปลัด/รองปลัดองค์การบริหารส่วนตำบลหนองตาดใหญ่ ผู้บริหารระดับหัวหน้าสำนัก/ผู้อำนวยการกอง บุคลากรขององค์การบริหารส่วนตำบลหนองตาดใหญ่ สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงาน โครงการพัฒนาให้เกิดความสอดคล้องกับสภาพพื้นที่ สภาพแวดล้อมในสังคมภายใต้ความต้องการและความพึงพอใจของประชาชนตำบล/องค์การบริหารส่วนตำบลหนองตาดใหญ่

**บทสรุปของความสำคัญก็คือ** ในการไปสู่การวางแผนการพัฒนาในปีต่อ ๆ ไปเพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่าง ๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบปัญหาและอุปสรรคก็จะต้องตั้งรับให้มั่น รอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรค เมื่อพบจุดอ่อนต้องหยุดและถดถอยปัญหาลงให้ได้ ดำเนินการปรับปรุงให้ดีขึ้นตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรหรือผู้มีส่วนได้เสียในองค์การบริหารส่วนตำบลหนองตาดใหญ่ ให้เกิดประโยชน์เพื่อดำเนินการขยายแผน โครงการงานต่าง ๆ พร้อมการปรับปรุงและเร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาองค์การบริหารส่วนตำบล หนองตาดใหญ่ โดยการติดตามและประเมินผลซึ่งส่งผลให้เกิดกระบวนการพัฒนาอย่างเข้มแข็งและมีความยั่งยืน เป็นไปตามเป้าหมายประสงค์ที่ตั้งไว้ได้อย่างดียิ่ง

-2-

**2. วัตถุประสงค์ของการติดตามและประเมินผล**

การติดตามและประเมินผลแผนพัฒนาท้องถิ่นมุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการเพื่อการพัฒนาท้องถิ่นนั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงาน โครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้ดังนี้

1. เพื่อเป็นเครื่องมือในการบริหารราชการท้องถิ่นขององค์การบริหารส่วนตำบลหนองตาดใหญ่ ซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพและประสิทธิผล

2. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้

3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นขององค์การบริหารส่วนตำบลหนองตาดใหญ่

4. เพื่อทราบถึงสถานภาพการบริหารการใช้จ่ายงบประมาณของ อบต.หนองตาดใหญ่

5. เพื่อสร้างความรับผิดชอบของผู้บริหารท้องถิ่น ปลัด/รองปลัดผู้บริหารระดับสำนัก/กองทุกระดับขององค์การบริหารส่วนตำบลหนองตาดใหญ่ ที่จะต้องผลักดันให้การดำเนินการตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในตำบลหนองตาดใหญ่ หรือสังคมส่วนรวมมากที่สุด

6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงานตามแผนงาน/โครงการของสำนัก/กอง/ฝ่ายต่างๆ ในปีงบประมาณ พ.ศ.256๕

**3. ขั้นตอนการติดตามและประเมินผล**

ระเบียบกระทรวงมหาดไทย ว่าด้วยการจัดทำแผนพัฒนา ขององค์การบริหารส่วนตำบล พ.ศ. 2548 และแก้ไขเพิ่มเติม (ฉบับที่ 3) พ.ศ.2561 ข้อ 29 กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

(1) กำหนดแนวทาง วิธีการในการติดตามและประเมินผลแผนพัฒนา

(2) ดำเนินการติดตามและประเมินผลแผนพัฒนา

(3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**3.1 การดำเนินการติดตามและประเมินผล**

คณะกรรมการติดตามและประเมินผลแผนพัฒนาท้องถิ่น มีจำนวน 11 คน ประกอบด้วย

1) สมาชิกสภาท้องถิ่นที่สภาท้องถิ่นคัดเลือก จำนวน 3 คน

2) ผู้แทนประชาคมท้องถิ่นที่ประชาคมท้องถิ่นคัดเลือก จำนวน 2 คน

3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน 2 คน

-3-

4) หัวหน้าส่วนการบริหารที่คัดเลือกกันเอง จำนวน 2 คน และผู้ทรงคุณวุฒิที่ผู้บริหารท้องถิ่นคัดเลือก จำนวน 2 คน

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบล หนองตาดใหญ่ ต้องดำเนินการให้การติดตามและประเมินผลแผนพัฒนาท้องถิ่นบรรลุวัตถุประสงค์ตามแผนพัฒนาท้องถิ่น ดังนี้

1. ประชุมเพื่อกำหนดกรอบแนวทาง และวิธีการติดตามและประเมินผลแผนพัฒนาท้องถิ่นโดยการกำหนดกรอบ แนวทาง วิธีการ และห้วงเวลาให้เหมาะสมกับองค์การบริหารส่วนตำบลหนองตาดใหญ่

2. ดำเนินการติดตามและประเมินผลแผนพัฒนาท้องถิ่นตามกรอบแนวทาง วิธีการ และห้วงเวลาที่กำหนด โดยสามารถติดตามและประเมินผลได้ตลอดระยะเวลา

3. รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อดำเนินการต่อไป

**3.2 การกำหนดแนวทางและวิธีการ**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบล หนองตาดใหญ่ ได้กำหนดการแบ่งขั้นตอนเพื่อเป็นการกำหนดแนวทางและวิธีการสำหรับการติดตามและประเมินผลแผนพัฒนาขององค์การบริหารส่วนตำบลหนองตาดใหญ่ ดังนี้

2.1 การกำหนดวัตถุประสงค์และขอบเขตการติดตามและประเมินผล การติดตามยุทธศาสตร์และโครงการเพื่อการพัฒนาท้องถิ่น จะเริ่มดำเนินการศึกษาและรวบรวมข้อมูลของโครงการที่จะติดตามว่ามีวัตถุประสงค์หลักอะไร มีการกำหนดการติดตามและประเมินผลไว้หรือไม่ (ซึ่งดูได้จากการกำหนดตัวชี้วัด : KPI) ถ้ากำหนดไว้แล้วมีความชัดเจนเพียงใด ใครเป็นผู้รับผิดชอบ ใครเป็นผู้ใช้ผลการติดตาม เป็นต้น จากนั้นศึกษาว่าผู้ใช้ผล การนำผลไปใช้ประโยชน์อย่างไร เมื่อใด ข้อมูลหลัก ๆ ที่ต้องการคืออะไร ต้องการให้รายงานผลอย่างไร มีข้อเสนอแนะในการติดตามผลอย่างไร ซึ่งการศึกษาดังกล่าวอาจใช้วิธีสัมภาษณ์และ/หรือสังเกตแล้วนำผลที่ได้มากำหนดเป็นวัตถุประสงค์และขอบเขตในการติดตาม

2.2 วางแผนติดตามและประเมินผล จะนำวัตถุประสงค์และขอบเขตในการติดตามงานจาก ข้อ 2.1 มาวิเคราะห์ แล้วเขียนรายละเอียด ซึ่งประกอบด้วย ประเด็นหลัก ๆ คือ วัตถุประสงค์การติดตามแหล่งข้อมูล เวลาที่เก็บข้อมูล วิธีการเก็บรวบรวมข้อมูล และวิธีการวิเคราะห์ข้อมูล จากนั้นสร้างเครื่องมือซึ่งส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ

2.3 ดำเนินการหรือปฏิบัติตามแผนพัฒนาท้องถิ่นเป็นการดำเนินการตามวัตถุประสงค์และขั้นตอนที่ได้กำหนดไว้ ซึ่งสิ่งสำคัญที่ต้องการในชั้นนี้ คือ ข้อมูลจากแหล่งต่าง ๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม แต่ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ตามแผนพัฒนาท้องถิ่น

2.4 การวิเคราะห์ข้อมูลเป็นการวิเคราะห์ตามวัตถุประสงค์ของการติดตามที่กำหนดไว้ แต่ละโครงการตามตัวชี้วัดที่กำหนดไว้ โดยอาจใช้วิธีการทางสถิติพื้นฐาน เช่น การแจงนับ ค่าร้อยละ ค่าเฉลี่ย ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบ การเขียน Flow Chart การแสดงแผนภูมิแกนท์ (Gantt Chart) หรืออาจใช้หลาย ๆ วิธีประกอบกันตามความเหมาะสมของพื้นที่องค์การบริหารส่วนตำบลหนองตาดใหญ่

2.5 รายงานตามแบบแผนพัฒนาท้องถิ่นเป็นการรายงานให้ผู้เกี่ยวข้องทราบโดยรายงานตามแบบที่กำหนดไว้ตามแผนพัฒนาท้องถิ่น ทั้งนี้ การรายงานผลการติดตามแผนงาน โครงการหนึ่ง ๆ อาจมีหลายลักษณะก็ได้ตามความเหมาะสมขององค์การบริหารส่วนตำบลหนองตาดใหญ่ ในการรายงานผลการติดตามโครงการอาจเขียนเป็นรายงานเชิงเทคนิคซึ่งประกอบด้วยก็ได้ ความเป็นมาของโครงการที่จะติดตามโดยสรุปวัตถุประสงค์และประโยชน์ที่คาดว่าจะได้รับจากการติดตาม ซึ่งจะปรากฏในส่วนที่ 2 และส่วนที่ 3

-4-

2.6 รายงานผล คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาขององค์การบริหารส่วนตำบลหนองตาดใหญ่ ต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นขององค์การบริหารส่วนตำบลหนองตาดใหญ่ โดยอย่างน้อยปีละหนึ่งครั้งภายในเดือนธันวาคมของทุกปี

2.7 การวินิจฉัยสั่งการการนำเสนอเพื่อให้เกิดการเปลี่ยนแปลง ปรับปรุง แก้ไขที่ดี หลังจากคณะกรรมการติดตามและประเมินผลแผนพัฒนาขององค์การบริหารส่วนตำบลหนองตาดใหญ่ หรือผู้เกี่ยวข้องหรือผู้มีอำนาจในสำนัก กอง ฝ่ายต่าง ๆ ได้รับรายงานสรุปแล้วจะวินิจฉัย/สั่งการ เพื่อแก้ไขปัญหาที่ได้จากรายงานสรุป ซึ่งอาจกระทำโดยตรงหรือเสนอรายงานตามสายบังคับบัญชาก็ได้ตามความเหมาะสมต่อผู้บริหารท้องถิ่น

**4. การรายงานผล**

คณะกรรมการติดตามและประเมินผลแผนพัฒนาขององค์การบริหารส่วนตำบลหนองตาดใหญ่ มีอำนาจหน้าที่ในการรายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาขององค์การบริหารส่วนตำบลหนองตาดใหญ่ โดยอย่างน้อยปีละหนึ่งครั้งภายในเดือนธันวาคม ของทุกปี

**ขั้นตอนการรายงานผล**

เสนอ

รายงานผล

เสนอ

เสนอ

เสนอ

ประกาศผลการติดตามและประเมินผลแผนพัฒนาให้ประชาชนในตำบล/องค์การบริหารส่วน ตำบลหนองตาดใหญ่ ทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

-5-

**5. เครื่องมือการติดตามและประเมินผล**

เครื่องมือการติดตามและประเมินผลแผนพัฒนาท้องถิ่น (Monitoring and evaluation tools for local development plans) เป็นสิ่งของ วัสดุ  อุปกรณ์หรือเทคนิควิธีการที่คณะกรรมการติดตามและประเมินผลแผนพัฒนาองค์การบริหารส่วนตำบลหนองตาดใหญ่ ใช้ในการเก็บข้อมูลการติดตามผลรวมทั้งโดยการพิจารณาเลือกใช้เครื่องมือและเทคนิควิธีการที่คณะกรรมการติดตามและประเมินผลแผนพัฒนาท้องถิ่นได้คิดสร้างไว้เพื่อใช้ในการติดตามและประเมินผล เช่น  แบบสอบถามวัดทัศนคติ มาตราส่วนประมาณค่า และวิธีการ เป็นต้น และหรือโดยการสร้างเครื่องการติดตามและประเมินผลแผนพัฒนาท้องถิ่นได้แก่ แบบสอบถาม (Questionnaires)  แบบสัมภาษณ์  (Interview) และแบบสังเกตการณ์  (Observation) เป็นต้น  โดยอาศัยสภาพพื้นที่ทั่วไป อำนาจหน้าที่ ภารกิจขององค์การบริหารส่วนตำบลหนองตาดใหญ่ รวมถึงผู้มีส่วนได้เสียในท้องถิ่นรวมทั้งเกณฑ์มาตรฐานแบบต่างๆ ที่ได้กำหนดขึ้นหรือการนำไปทดลองใช้เพื่อปรับปรุงแก้ไขแล้ว จึงนำเครื่องมือการติดตามและประเมินผลแผนพัฒนาท้องถิ่นไปใช้ในการปฏิบัติงานจริงหรือภาคสนาม  ดำเนินการสำรวจและเก็บข้อมูล วิเคราะห์ข้อมูล สรุปข้อมูลที่เป็นจริงต่อไป

**5.1 กรอบและแนวทางในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบล หนองตาดใหญ่ กำหนดกรอบและแนวทางในการติดตามและประเมินผล ดังนี้

5.1.1 กำหนดกรอบเวลา (Time & Time Frame) โดยกำหนดกรอบระยะเวลา ดังนี้

1) ประชุมคณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลหนองตาดใหญ่ อย่างน้อยไตรมาสละ 1 ครั้ง

2) สรุปผลการติดตามและประเมินผลทุกไตรมาส และสรุปภาพรวมของไตรมาสที่ผ่านมาทุกครั้ง

3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นภายในกำหนดเวลา เพื่อให้ผู้บริหารท้องถิ่นเสนอสภาท้องถิ่น/คณะกรรมการพัฒนาท้องถิ่น ภายในระยะเวลาที่กำหนด

5.1.2 ความสอดคล้อง (Relevance) เป็นความสอดคล้องของยุทธศาสตร์ แผนงาน โครงการ (หรือผลผลิต) ที่ได้กำหนดขึ้นมีความสอดคล้องและนำไปกำหนดเป็นวิสัยทัศน์ขององค์การบริหารส่วนตำบล

5.1.3 ความเพียงพอ (Adequacy) กำหนดทรัพยากรสำหรับการดำเนินการติดตามและประเมินผลประกอบด้วยคน เงิน วัสดุ อุปกรณ์ เครื่องมือในการปฏิบัติงานตามศักยภาพโดยนำเครื่องมือที่มีอยู่จริงในองค์การบริหารส่วนตำบลหนองตาดใหญ่ มาปฏิบัติงาน

5.1.4 ความก้าวหน้า (Progress) กรอบของความก้าวหน้าแผนงาน โครงการต่าง ๆ จะวัดจากรายการที่เป็นโครงการในรอบ 4 ปี วัดได้จากช่องปีงบประมาณและที่ผ่านมา โครงการที่ต่อเนื่องจากปีงบประมาณที่ผ่านมา

5.1.5 ประสิทธิภาพ (Efficiency) เป็นการติดตามและประเมินผลความสัมพันธ์กันระหว่างผลผลิตหรือผลที่ได้รับจริงกับทรัพยากรที่ถูกใช้ไปในการพัฒนาท้องถิ่นขององค์การบริหารส่วนตำบลหนองตาดใหญ่ ซึ่งสามารถวัดได้ในเชิงปริมาณ ขนาด ความจุ พื้นที่ จำนวน ระยะเวลา เป็นต้น

5.1.6 ประสิทธิผล (Effectiveness) เป็นผลที่ได้จากประสิทธิภาพทำให้เกิดผลลัพธ์และผลผลิต (Outcome and Output) ซึ่งสามารถวัดได้ในเชิงปริมาณและเชิงคุณภาพหรือวัดได้เฉพาะเชิงคุณภาพ ซึ่งวัดเป็นความพึงพอใจหรือสิ่งที่ประชาชนชื่นชอบหรือการมีความสุข เป็นต้น

-6-

กำหนดแนวทางการวิเคราะห์สภาพแวดล้อมการติดตามและประเมินผลมีความจำเป็นที่จะต้องวิเคราะห์สภาพแวดล้อมขององค์การบริหารส่วนตำบลหนองตาดใหญ่ ทั้งในระดับหมู่บ้านและระดับตำบล และอาจรวมถึงอำเภอ....และจังหวัด....ด้วย เพราะว่ามีความสัมพันธ์และปฏิสัมพันธ์ในเชิงการพัฒนาท้องถิ่นแบบองค์รวมของจังหวัดเดียวกัน

**5.2 ระเบียบ วิธีในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบล หนองตาดใหญ่ กำหนดระเบียบ วิธีในการติดตามและประเมินผล ดังนี้

5.2.1 ระเบียบในการติดตามและประเมินผลแผนพัฒนา ระเบียบวิธีในการติดตามและประเมินผลมีองค์ประกอบใหญ่ ๆ ที่สำคัญ 3 ประการ คือ

1) ผู้เข้าร่วมติดตามและประเมินผล

2) เครื่องมือ

3) กรรมวิธีหรือวิธีการต่าง ๆ

5.2.2 วิธีในการติดตามและประเมินผลแผนพัฒนา

1) การออกแบบการติดตามและประเมินผล การออกแบบเพื่อการติดตามและประเมินผลแผนพัฒนามีเป้าหมายเพื่อมุ่งตอบปัญหาการติดตามและประเมินผลได้อย่างตรงประเด็น อธิบายหรือควบคุมความผันแปรของโครงการเพื่อการพัฒนาท้องถิ่นที่จะเกิดขึ้นได้

2) การสำรวจ (survey) เป็นการรวบรวมข้อมูลจากบันทึกหรือทะเบียนที่ผู้รับผิดชอบโครงการจัดทำไว้แล้ว หรืออาจเป็นข้อมูลที่คณะกรรมการติดตามและประเมินผลต้องจดบันทึก (record) สังเกต(observe) หรือวัด (measurement) โดยคณะกรรมการติดตามและประเมินผลจะดำเนินการในพื้นที่จากผู้มีส่วนเกี่ยวข้อง เจ้าหน้าที่ บุคลากรขององค์การบริหารส่วนตำบลหนองตาดใหญ่ เป็นข้อมูลที่มีอยู่ตามธรรมชาติ พฤติกรรม ความต้องการ ซึ่งศึกษาได้โดยวิธีการสังเกตและสามารถวัดได้

**5.3 กำหนดเครื่องมือที่ใช้ในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบล หนองตาดใหญ่ กำหนดเครื่องมือที่ใช้ในการติดตามและประเมินผลดังนี้

5.3.1 การทดสอบและการวัด (Tests & Measurements) วิธีการนี้จะทำการทดสอบและวัดผล เพื่อดูระดับการเปลี่ยนแปลง ซึ่งรวมถึงแบบทดสอบต่างๆ การประเมินการปฏิบัติงานและแนวทางการวัด จะใช้เครื่องมือใดในการทดสอบและการวัดนั้นเป็นไปตามความเหมาะสมของโครงการพัฒนาท้องถิ่น เป็นต้น

5.3.2 การสัมภาษณ์ (Interviews) อาจเป็นการสัมภาษณ์เดี่ยว หรือกลุ่มก็ได้ การสัมภาษณ์เป็นการยืนยันว่า ผู้มีส่วนเกี่ยวข้อง ผู้ได้รับผลกระทบมีความเกี่ยวข้องและได้รับผลกระทบในระดับใด โดยทั่วไปการสัมภาษณ์ถูกแบ่งออกเป็น 2 ประเภท คือ การสัมภาษณ์แบบเป็นทางการหรือกึ่งทางการ (formal or semi-formal interview) ซึ่งใช้แบบสัมภาษณ์แบบมีโครงสร้าง (structure interviews) ดำเนินการสัมภาษณ์ และการสัมภาษณ์แบบไม่เป็นทางการ (informal interview) ซึ่งคล้ายๆ กับการพูดสนทนาอย่างไม่มีพิธีรีตองไม่เคร่งครัดในขั้นตอน

5.3.3 การสังเกต (Observations) คณะกรรมการติดตามและประเมินผลแผนพัฒนาองค์การบริหารส่วนตำบลหนองตาดใหญ่ ใช้การสังเกตเพื่อเฝ้าดูว่ากำลังเกิดอะไรขึ้นกับการพัฒนาท้องถิ่นขององค์การบริหารส่วนตำบลหนองตาดใหญ่ มีการบันทึกการสังเกต แนวทางในการสังเกต และกำหนดการดำเนินการสังเกต

-7-

(1) การสังเกตแบบมีส่วนร่วม (Participant observation) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับประชาชาชนในหมู่บ้านหรือตัวบุคคล ชุมชน มีกิจกรรมร่วมกัน

(2) การสังเกตแบบไม่มีส่วนร่วม (Non-participant observation) หรือการสังเกตโดยตรง (Direct observation) เป็นการสังเกต บันทึกลักษณะทางกายภาพ โครงสร้าง และความสัมพันธ์ของผู้มีส่วนได้เสียในองค์การบริหารส่วนตำบลหนองตาดใหญ่

5.3.4 การสำรวจ (surveys) ในที่นี่หมายถึง การสำรวจเพื่อประเมินความคิดเห็น การรับรู้ ทัศนคติ ความพึงพอใจ ความจำเป็น ความต้องการของประชาชนในตำบลองค์การบริหารส่วน ตำบลหนองตาดใหญ่ คณะกรรมการติดตามและประเมินผลแผนพัฒนาองค์การบริหารส่วนตำบลหนองตาดใหญ่ จะมีการบันทึกการสำรวจ และทิศทางการสำรวจไว้เป็นหลักฐาน

5.3.5 เอกสาร (Documents) การติดตามและประเมินผลยุทธศาสตร์และโครงการมีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น สาเหตุของปัญหา แนวทางการแก้ไขปัญหาหรือแนวทางการพัฒนา ตลอดจนเป้าประสงค์ ค่าเป้าหมาย กลยุทธ์ แผนงาน ผลผลิตหรือโครงการ วิสัยทัศน์ขององค์การบริหารส่วนตำบล หนองตาดใหญ่

**6. ประโยชน์ของการติดตามและประเมินผล**

การติดตามและประเมินผลมีประโยชนที่สำคัญคือ การนำไปใช้แก้ไขปัญหาต่าง ๆ ระหว่างดำเนินโครงการ รองลงมาคือนำไปใช้สำหรับวางแผนการจัดทำแผนพัฒนาท้องถิ่นในอนาคต ประโยชน์ต่าง ๆ แยกเป็นหัวข้อได้ ดังนี้

6.1 ได้ทราบถึงสถานภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการ ซึ่งจะทำให้วิธีการปฏิบัติดำเนินการไปแนวทางเดียวกัน

6.2 ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยที่ทำให้แผนพัฒนาท้องถิ่นและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที ทั้งในปัจจุบันและอนาคต

6.3 ช่วยให้การใช้ทรัพยากรต่าง ๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น

6.4 สามารถเก็บรวมรวม วิเคราะห์ข้อมูลต่าง ๆ ที่เกี่ยวกับรายละเอียด ความต้องการ สภาพปัญหาต่าง ๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ

6.5 กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ

6.6 การวินิจฉัย สั่งการ ผู้บริหารท้องถิ่น ปลัด/รองปลัด ผู้บริหารระดับสำนัก/กอง/ฝ่ายต่าง ๆ ขององค์การบริหารส่วนตำบลหนองตาดใหญ่ สามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่ นอกจากนี้ยังสามารถกำหนดมาตรการต่าง ๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้

-8-

6.7 ทำให้ภารกิจต่าง ๆ ของบุคลากรในองค์การบริหารส่วนตำบลหนองตาดใหญ่ แต่ละคน แต่ละสำนัก/กอง/ฝ่ายต่าง ๆ มีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายขององค์การบริหารส่วนตำบลหนองตาดใหญ่ เกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล

6.8 สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการประชาชนในเขตองค์การบริหารส่วนตำบล หนองตาดใหญ่

**ส่วนที่ 2 การติดตามและประเมินผล**

**\*\*\*\*\*\*\*\*\*\*\*\*\*\*\*\*\*\*\*\*\***

**1. สรุปผลการติดตามและประเมินผล ปีงบประมาณ พ.ศ.256๔**

**1.1 ยุทธศาสตร์การพัฒนา**

1.1.1 แผนยุทธศาสตร์การพัฒนาองค์การบริหารส่วนตำบลหนองตาดใหญ่ เป็นแผนยุทธศาสตร์ที่กำหนดระยะเวลา 5 ปี พ.ศ.2561-2565 ซึ่งเป็นแผนพัฒนาเศรษฐกิจและสังคมขององค์การบริหารส่วนตำบลหนองตาดใหญ่ ที่กำหนดยุทธศาสตร์ และแนวทางการพัฒนาขององค์การบริหารส่วนตำบลหนองตาดใหญ่ ซึ่งแสดงถึงวิสัยทัศน์ พันธกิจ และจุดมุ่งหมายเพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนา และแผนชุมชนตำบลหนองตาดใหญ่

1.1.2 แผนยุทธศาสตร์การพัฒนาองค์การบริหารส่วนตำบลหนองตาดใหญ่ มีรายละเอียด ดังนี้

**1.วิสัยทัศน์(Vision)**

องค์การบริหารส่วนตำบลหนองตาดใหญ่ ได้กำหนดวิสัยทัศน์เพื่อเป็นสภาพการณ์ในอุดมคติซึ่งเป็นจุดมุ่งหมายและคาดหวังที่จะให้เกิดขึ้นหรือบรรลุในอนาคตข้างหน้า จึงได้กำหนด **วิสัยทัศน์** ดังนี้

**“หนองตาดใหญ่เมืองน่าอยู่ ส่งเสริมอาชีพชุมชนพัฒนาคนและสีงคมให้เข้มแข็ง เพื่อเป็นแหล่งเศรษฐกิจที่ยั่งยืน”**

**2.ยุทธศาสตร์**

**ยุทธศาสตร์ที่ ๑** การพัฒนาด้านโครงสร้างพื้นฐาน

**ยุทธศาสตร์ที่ 2** การพัฒนาเสริมสร้างสังคมให้มีคุณภาพชีวิตที่ดีอยู่ร่วมกันอย่างมีความสุข

**ยุทธศาสตร์ที่** **3** การพัฒนาการบริหารราชการตามหลักการบริหารบ้านเมืองที่ดี

**ยุทธศาสตร์ที่ 4** การพัฒนาการอนุรักษ์และพัฒนาทรัพยากรธรรมชาติสิ่งแวดล้อมให้เกิดความสมดุลอย่างยั่งยืน

**ยุทธศาสตร์ที่ 5**  การพัฒนาเกษตรอินทรีย์

**ยุทธศาสตร์ที่ ๖** การพัฒนาการท่องเที่ยว

-9-

**3.เป้าประสงค์**

ตำหนองตาดใหญ่ มุ่งหวังเป็นอย่างยิ่งที่จะพัฒนาท้องถิ่นให้เจริญก้าวหน้า ซึ่งจะส่งผลทำให้ประชาชนมีความเป็นอยู่ที่ดีและสะดวกสบายมากยิ่งขึ้น จึงได้กำหนดเป้าสงค์เพื่อให้สามารถดำเนินการจัดกิจกรรมต่าง ๆ บรรลุตามพันธกิจและวิสัยทัศน์ที่กำหนด ดังนี้

1. ระบบการคมนาคมขนส่ง มีประสิทธิภาพ และเพียงพอต่อความต้องการของ

ประชาชน

1. เศรษฐกิจชุมชนมีความเข็มแข็ง มีศักยภาพในการพัฒนาอาชีพ ประชาชนมีรายได้

เพิ่มขึ้น

1. การพัฒนาคุณภาพชีวิต การจัดการด้านสวัสดิการสังคม การศึกษา กีฬา

นันทนาการ และสาธารณสุข มีประสิทธิภาพ ประชาชนมีความปลอดภัยในชีวิตและทรัพย์สิน

1. การบริหารงานและการปฏิบัติงานของ อบต. มีประสิทธิภาพ ส่งเสริมพระบวนการมี

ส่วนร่วมและความร่วมมือทุกภาคส่วนในการพัฒนาท้องถิ่น

1. ทรัพยากรธรรมชาติและสิ่งแวดล้อมได้รับการดูแลรักษา ประชาชนมีส่วนร่วมในการอนุรักษ์ และฟื้นฟู

**4.ตัวชี้วัด**

|  |  |
| --- | --- |
| ยุทธศาสตร์การพัฒนา | ตัวชี้วัด |
| ยุทธศาสตร์การพัฒนาด้านโครงสร้างพื้นฐาน | 1.ร้อยละระยะทางของถนนที่ได้มาตรฐาน  2.ร้อยละของประชาชนเดินทางสะดวก  3.ร้อยละของอุบัติเหตุ  4.ร้อยละของครัวเรือนมีสำหรับอุปโภค-บริโภค  5.ร้อยละของจำนวนสิ่งปลูกสร้าง |
| ยุทธศาสตร์สังคมให้มีคุณภาพชีวิตที่ดีอยู่ร่วมกันอย่างมีความสุข | 1.จำนวนโครงการ/กิจกรรมในการส่งเสริมอาชีพ  2.จำนวนโครงการ/กิจกรรมในการฝึกอาชีพ  3.การสนับสนุนส่งเสริมความเป็นเลิศด้านกีฬา  4.การป้องกันและบรรเทาสาธารภัย/อุบัติเหตุจราจรทางบก  5.การสาธารณสุข การสร้างสุขภาพการรักษาพยาบาล การป้องกันและควบคุมโรคติดต่อ/โรคระบาดและโรคไม่ติดต่อการฟื้นฟูสุขภาพประชาชน  6.การป้องกันและแก้ไขการแพร่ระบาดปัญหายาเสพติด  7.การณรงค์และประชาสัมพันธ์เพื่อปลูกจิตสำนึกด้านคุณธรรม/จริยธรรมแก่ประชาชนในท้องถิ่น  8การสนับสนุนและส่งเสริมให้ประชาชนในท้องถิ่นจัดกิจกรรมทางพุทธศาสนา |

-10-

|  |  |
| --- | --- |
| ยุทธศาสตร์การพัฒนา | ตัวชี้วัด |
| 3. ยุทธศาสตร์การบริหารราชการตามหลักการบริหารบ้านเมืองที่ดี | 1. ส่งเสริมศักยภาพของท้องถิ่นตามหลักการบริหารจัดการที่ดี  การพัฒนาเทคโนโลยี และบุคลากรให้มีความเหมาะสมและสอดคล้อง  3.ส่งเสริมประชาธิปไตยและการมีส่วนร่วมของภาคประชาชน |
| 4. ยุทธศาสตร์การอนุรักษ์และพัฒนาทรัพยากรธรรมชาติสิ่งแวดล้อมให้เกิดความสมดุลอย่างยั่งยืน | 1.การกำจัดขยะมูลฝอยและสิ่งปฏิกูล และการจัดตั้งศูนย์กำจัดขยะระดับตำบล  2.การจัดการ การบำรุงรักษาและการเพิ่มพื้นที่ป่าไม้การใช้ประโยชน์จากป่าไม้ที่ดินทรัพยากรธรรมชาติและสิ่งแวดล้อม  3.สนับสนุนและรงค์ประชาสัมพันธ์ให้ท้องถิ่นรักษ์สิ่งแวดล้อมและการประหยัดพลังงาน |
| 5. ยุทธศาสตร์ การพัฒนาเกษตรอินทรีย์ | 1.พัฒนาระบบและเพิ่มศักยภาพการผลิตผลผลิตด้านการเกษตร  2.การประชาสัมพันธ์และรณรงค์ให้เกษตรกรมีความเชื่อมั่นในการเกษตรอินทรีย์แทนปุ๋ยวิทยาศาสตร์ |
| 6. ยุทธศาสตร์ การพัฒนาการท่องเที่ยว | 1.สนับสนุนและสิ่งเสริมให้มีการปรับปรุงภูมิทัศน์และพัฒนาแหล่งท่องเที่ยวด้านศาสนา โบราณสถาน โบราณวัตถุ ศิลปวัฒนธรรมและท่องเที่ยวเชิงนิเวศน์ |

**5.ค่าเป้าหมาย**

|  |  |
| --- | --- |
| ยุทธศาสตร์การพัฒนา | ตัวชี้วัด |
| 1. ยุทธศาสตร์การพัฒนาด้านโครงสร้างพื้นฐาน | การพัฒนาด้านโครงสร้างพื้นฐาน โดยมุ่งสร้างและบูรณะถนนแหล่งน้ำ และสาธารณูปโภค เพื่อความเป็นอยู่ที่ดีของประชาชน |
| 2.ยุทธศาสตร์สร้างสังคมให้มีคุณภาพชีวิตที่ดีอยู่ร่วมกันอย่างมีความสุข | 1.ส่งเสริมเกษตร และสร้างอาชีพ เพื่อเพิ่มรายได้ให้กับประชาชน ตามแนวปรัชญาเศรษฐกิจพอเพียง  2.พัฒนาส่งเสริม สนับสนุนการศึกษาทั้งในระบบและนอกระบบ  3.พัฒนาส่งเสริม สนับสนุนการบริการสาธารณสุขของหมู่ล้าน การป้องกันและระงับโรคติดต่อ ควบคุมป้องกันโรคระบากในพื้นที่  4.พัฒนาสังคมและส่งเสริมคุณภาพชีวิตให้กับผู้สูงอายุ ผู้พิการ ผู้ป่วยเอดส์ ผู้ยากไร้ และผู้ด้อยโอกาส  5.ดำเนินการแก้ไขปัญหายาเสพติด เพิ่มศักยภาพการปฏิบัติให้แก่ อปพร. เพิ่มประสิทธิภาพการป้องกันและบรรเทาสาธารณภัยและลดอุบัติเหตุบนท้องถนนให้ความรู้และปลูก |

-1๑-

|  |  |
| --- | --- |
| ยุทธศาสตร์การพัฒนา | ตัวชี้วัด |
|  | จิตสำนึกให้ประชาชนมีความสามัคคีปรองดอง สมานฉันท์ เพื่อความมั่นคงของชาติ  6.ส่งเสริมและสนับสนุนงานศาสนา วัฒนธรรมและนันทนาการ |
| 3. ยุทธศาสตร์การบริหารราชการตามหลักการบริหารบ้านเมืองที่ดี | พัฒนาขีดความสามารถในการบริการประชาชนและการปฏิบัติงาน และพัฒนาอุปกรณ์ เครื่องมือ เครื่องใช้และสถานที่ในการปฏิบัติงาน เพื่อมุ่งสร้างประสิทธิภาพการบริหารจัดการองค์กรให้พร้อมบริการประชาชน |
| 4. ยุทธศาสตร์การอนุรักษ์และพัฒนาทรัพยากรธรรมชาติสิ่งแวดล้อมให้เกิดความสมดุลอย่างยั่งยืน | การอนุรักษ์ทรัพยากรธรรมชาติและสิ่งแวดล้อม เช่น ปลูกต้นไม้ อนุรักษ์ฟื้นฟูแหล่งน้ำ การบริการจัดการขยะ |
| 5. ยุทธศาสตร์ การพัฒนาเกษตรอินทรีย์ | การพัฒนาเกษตรอินทรีย์ เช่น ให้ความรู้กับประชาชนเรื่องการใช้ปุ๋ยอินทรีย์แทนปุ๋ยวิทยาศาสตร์ |
| 6. ยุทธศาสตร์ การพัฒนาการท่องเที่ยว | การพัฒนาการท่องเที่ยว เช่น พัฒนาแหล่งท่องเที่ยวด้านศาสนา โบราณวัตถุ ศิลปวัฒนธรรมและท่องเที่ยวเชิงนิเวศน์ |

**6.กลยุทธ์**

เพื่อให้บรรลุวิสัยทัศน์ของตำบลหนองตาดใหญ่ จำเป็นอย่างยิ่งที่จะต้องให้ความสำคัญกับการวางบทบาทการพัฒนาตำบลหนองตาดใหญ่ ในอนาคตอย่างเหมาะสมสอดคล้องกับปัญหาความต้องการของประชาชน รวมทั้งกับศักยภาพและบทบาทหน้าที่ขององค์การบริหารส่วนตำบลเพื่อที่จะให้ประชาชนได้รับประโยชน์สูงสุด ดังนี้ จึงได้กำหนดกลยุทธ์ ดังนี้

1. การพัฒนาระบบโครงสร้างพื้นฐาน ระบบสาธารณูปโภค – สาธารณูปการ
2. การสร้างความเข้มแข็งของชุมชน และสร้างรายได้แก่ประชาชน การพัฒนาคุณภาพชีพความเป็นอยู่และการทำนุบำรุงรักษาศาสนา ศิลปวัฒนธรรม จารีตประเพณีและภูมิปัญญาท้องถิ่น
3. การบริหารจัดการที่ดี และส่งเสริมสนับสนุนการมีส่วนร่วมของประชาชนในการพัฒนาท้องถิ่น
4. บริหารจัดการทรัพยากรธรรมชาติและสิ่งแวดล้อม
5. บริการจัดการพัฒนาเกษตรอินทรีย์
6. สนับสนุนและส่งเสริมให้มีการปรับปรุงภูมิทัศน์และพัฒนาแหล่งท่องเที่ยวด้านศาสนา โบราณสถาน โบราณวัตถุ ศิลปวัฒนธรรมและท่องเที่ยวเชิงนิเวศน์

-1๒-

**7.จุดยืนทางยุทธศาสตร์**

องค์การบริหารส่วนตำบลหนองตาดใหญ่ ให้ความสำคัญต่อการดำเนินการแก้ไขปัญหาความเดือดร้อน และการพัฒนาคุณภาพชีวิตของประชาชนในพื้นที่ในด้านต่าง ๆ โดยเฉพาะการปรับปรุง ฟื้นฟูพัฒนาการจัดบริการสาธารณะ หรือโครงสร้างพื้นฐาน ซึ่งถือเป็นภารกิจหลักขององค์กรปกครองส่วนท้องถิ่นตลอดจนการพัฒนาการด้านการศึกษาฯ อันเป็นรากฐานสำคัญต่อการพัฒนาคน พัฒนาประเทศ ให้มีคุณภาพสูง การพัฒนาที่ยั่งยืน ควบคู่กับการพัฒนาด้านสังคม เศรษฐกิจ สภาพแวดล้อมต่าง ๆ ที่เกี่ยวข้องโดยตรงกับชีวิตความเป็นอยู่ของประชาชน โดยยึดหลักการมีส่วนร่วม ความสอดคล้องกับนโยบายรัฐบาล และแผนพัฒนาระดับต่าง ๆ รวมถึงการพิจารณา วิเคราะห์สภาปัญหา ความต้องการของประชาชน และความพึงพอใจของประชาชนที่ทีต่อการพัฒนา องค์การบริหารส่วนตำบลหนองตาดใหญ่ จึงกำหนดจุดยืนทางยุทธศาสตร์การพัฒนาไว้ 6 ประเด็นยุทธศาสตร์ ดังนี้

1. ยุทธศาสตร์การพัฒนาด้านโครงสร้างพื้นฐาน

2. ยุทธศาสตร์สังคมให้มีคุณภาพชีวิตที่ดีอยู่ร่วมกันอย่างมีความสุข

3. ยุทธศาสตร์การบริหารราชการตามหลักการบริหารบ้านเมืองที่ดี

4. ยุทธศาสตร์การอนุรักษ์และพัฒนาทรัพยากรธรรมชาติสิ่งแวดล้อมให้เกิดความสมดุลอย่างยั่งยืน

5. ยุทธศาสตร์ การพัฒนาเกษตรอินทรีย์

6. ยุทธศาสตร์ การพัฒนาการท่องเที่ยว

-13-

**แผนพัฒนาท้องถิ่น (พ.ศ.2561 – 2565)**

**ติดตามผลการดำเนินงานขององค์กรปกครองส่วนท้องถิ่น ประจำปีงบประมาณ 256๕**

**(ระหว่างเดือน ตุลาคม 256๔- กันยายน 256๕)**

**ตารางเปรียบเทียบจำนวนโครงการ/กิจกรรมของแผนพัฒนาท้องถิ่น (พ.ศ.2561-2565)**

**ปีงบประมาณ พ.ศ. 256๕ ที่ได้ดำเนินการจริงในปีงบประมาณ พ.ศ. 256๕**

|  |  |  |  |  |  |  |  |
| --- | --- | --- | --- | --- | --- | --- | --- |
| **ยุทธศาสตร์** | **โครงการตามแผนพัฒนา** | | **โครงการตามข้อบัญญัติงบประมาณรายจ่าย** | | **โครงการที่ได้ดำเนินการ** | | **หมายเหตุ** |
| **จำนวนโครง**  **การ** | **งบประมาณ** | **จำนวนโครง**  **การ** | **งบประมาณ** | **จำนวนโครง**  **การ** | **งบประมาณ** |  |
| 1.ยุทธศาสตร์การพัฒนาด้านโครงสร้างพื้นฐาน | ๒๓๒ | ๓๑,๖๓๐,๐๐๐ | 11 | 4,298,000 | 10 | 2,546,400 |  |
| 2.ยุทธศาสตร์การพัฒนาส่งเสริมสังคมให้มีคุณภาพชีวิตที่ดีอยู่ร่วมกันอย่างมีความสุข | ๙๑ | ๑๙,๐๓๓,๔๐๐ | 32 | 4,073,660 | 23 | 3,354,928.64 |  |
| 3.ยุทธศาสตร์การพัฒนาด้านการบริหารราชการตามหลักการบริหารบ้านเมืองที่ดี | ๒๓ | ๔,๔๙๐,๐๐๐ | 23 | 1,100,270.50 | 23 | 831,501.30 |  |
| 4.ยุทธศาสตร์การพัฒนาด้านการอนุลักษณ์และพัฒนาทรัพยากรธรรมชาติสิ่งแวดล้อมให้เกิดความสมดุลอย่างยั่งยื่น | ๑๘ | ๑,๕๐๖,๐๐๐ | 6 | 85,000 | 2 | 16,000 |  |
| 5.ยุทธศาสตร์การพัฒนาด้านเกษตรอินทรีย์ | ๖ | ๘๑๒,๐๐๐ | 2 | 20,000 | 1 | 1,575 |  |
| ๖. ยุทธศาสตร์การพัฒนาการท่องเที่ยว | ๑๓ | ๑,๓๐๐,๐๐ | 0 | 0 | 0 | 0 |  |
| **รวม** | **3๘๓** | **๕๘,๗๗๑,๔๐๐** | **74** | **9,576,305** | **59** | **6,750,404.94** |  |

-14-

**สรุปโครงการตามแผนพัฒนาท้องถิ่น (ระหว่างเดือนตุลาคม 2564 - 30 กันยายน 2565)**

**-บรรจุในแผนพัฒนาท้องถิ่น จำนวน 383 โครงการ**

**-ดำเนินการจริง ตามข้อบัญญัติ จำนวน 74 โครงการ**

**-ไม่ได้ดำเนินการ ตามข้อบัญญัติ จำนวน 24 โครงการ**

|  |  |  |  |  |
| --- | --- | --- | --- | --- |
| **ที่** | **โครงการ/กิจกรรม** | **งบประมาณ**  **ที่ตั้งไว้ (บาท)** | **เบิกจ่ายจริง**  **(บาท)** | **คงเหลือ** |
|  | **ยุทธศาสตร์ ที่ 1 การพัฒนาด้านโครงสร้างพื้นฐาน** |  |  |  |
| 1 | โครงการก่อสร้างอาคารเอนกประสงค์ | 1,200,000 | 0 | 120,000 |
| 2 | โครงการก่อสร้าง ถนน คสล. บ้านดอนแสบง หมู่ 6 | 187,000 | 186,000 | 1,000 |
| 3 | โครงการก่อสร้างถนน คสล. บ้ายโสกนกเต็น หมู่ 7 | 246,000 | 245,000 | 1,000 |
| 4 | โครงการก่สร้างถนน คสล. บ้านหนองตาดใหญ่ หมู่ 1 | 427,000 | 421,400 | 5,600 |
| 5 | โครงการก่อสร้างหินคลุก บ้านหนองจะบก หมู่ 3 | 380,000 | 343,000 | 37,000 |
| 6 | โครงการก่อสร้างถนนหินคลุกบ้านหนองตาด หมู่ 2 | 330,000 | 298,000 | 32,000 |
| 7 | โครงการก่อสร้างท่อคอนเวิร์ส(ท่อเหลี่ยม) ลำห้วยโพนไผ่ บ้านดอนเต็ง หมู่ 5 | 416,000 | 415,000 | 1,000 |
| 8 | โครงการขยายขอบถนน คสล. บ้านหัวนาคำ หมู่ 4 | 242,000 | 236,500 | 5,500 |
| 9 | ค่าบำรุงรักษาและปรับปรุงที่ดินและสิ่งก่อสร้าง | 30,000 | 7,000 | 23,000 |
| 10 | โครงการหลังฝนถนนดี | 250,000 | 394,500 | 1,500 |
| 11 | โครงการขยายเขตไฟฟ้าแรงสูง หมู่ 9 | 590,000 | 0 | 590,000 |
|  | **รวม** | **4,298,000** | **2,546,400** | **1,897,600** |

-15-

|  |  |  |  |  |
| --- | --- | --- | --- | --- |
| **ที่** | **โครงการ/กิจกรรม** | **งบประมาณ**  **ที่ตั้งไว้ (บาท)** | **เบิกจ่ายจริง**  **(บาท)** | **คงเหลือ** |
| **ยุทธศาสตร์ที่ 2 ยุทธศาสตร์การพัฒนาส่งเสริมสังคมให้มีคุณภาพชีวิตที่ดีอยู่ร่วมกันอย่างมีความสุข** | | | | | |
| 1 | โครงการป้องกันและลดอุบัติเหตุช่วงเทศกาลปีใหม่ | 30,000 | 29,690 | 310 |
| 2 | โครงการป้องกันและลดอุบัติเหตุช่วงเทศกาลสงกรานต์ | 30,000 | 29,690 | 310 |
| 3 | โครงการฝึกซ้อมแผนป้องกันและระงับอัคคีภัย | โอนลด40,000 | 0 | 0 |
| 4 | ค่ากิจกรรมนักเรียน | 27,250 | 15,050 | 12,200 |
| 5 | ค่าเครื่องแบบนักเรียน | 19,200 | 10,500 | 8,700 |
| 6 | ค่าจัดการเรียนการสอน (รายหัว) | 108,800 | 108,800 | 0 |
| 7 | ค่าหนังสือเรียน | 12,800 | 7,000 | 5,800 |
| 8 | ค่าอุปกรณ์การเรียน | 12,800 | 7,000 | 5,800 |
| 9 | โครงการสนุบสนุนสถานศึกษา | 329,280 | 273,885 | 55,395 |
| 10 | ค่าอารหารเสริม(นม) รร. สพฐ / ศพด. | โอนเพิ่ม 61,406.64  657,280 | 718,686.64 | 0 |
| 12 | โครงการสนับสนุนค่าใช้จ่ายบริหารสถานศึกษา (อาหารกลางวัน) รร.สพฐ. | โอนเพิ่ม 12,726  1,092,000 | 1,104,726 | 0 |
| 13 | โครงการประชุมผู้ปกครองศูนย์พัฒนาเด็กเล็ก ทั้ง 4 ศูนย์ ของ อบต. หนองตาดใหญ่ | 10,000 | 6,090 | 3,910 |
| 14 | โครงการเปิดโลกกว้างเรียนรู้อย่างสร้างสรรค์ | โอนลด80,000 | 0 | 0 |
| 15 | โครงการ Big cleaning day | 20,000 | 19,710 | 290 |
| ๑๖ | โครงการการแพทย์ฉุกเฉิน องค์การบริหารส่วนตำบลหนองตาดใหญ่ | โอนเพิ่ม312,000  336,000 | 648,000 | 0 |
| 17 | โครงการสัตว์ปลอดโรค คนปลอดภัย จากโรคพิษสุนัขบ้า ฯลฯ | 30,000 | 20,940 | 9,060 |
| 18 | โครงการสำรวจข้อมูลสัตว์และขึ้นทะเบียนสัตว์ | 3,000 | 0 | 3,000 |
| 19 | โครงการอาสาบริบาลท้องถิ่น อบต.หนองตาดใหญ่ | 140,000 | 0 | 140,000 |
| 20 | โครงการพระราชดำริด้านสาธารณสุข | 180,000 | 180,000 | 0 |
| 21 | โครงการช่วยเหลือประชาชนด้านส่งเสริมและพัฒนาคุณภาพชีวิต | 30,000 | 2,500 | 27,500 |
| 22 | โครงการป้องกันและแก้ไขปัญหาทางสังคม | 10,000 | 0 | 10,000 |
| 23 | โครงการฝึกอบรมอาชีพให้ก่ประชาชนตำบลหนองตาดใหญ่ | 10,000 | 0 | 10,000 |

-16-

|  |  |  |  |  |
| --- | --- | --- | --- | --- |
| **ที่** | **โครงการ/กิจกรรม** | **งบประมาณ**  **ที่ตั้งไว้ (บาท)** | **เบิกจ่ายจริง**  **(บาท)** | **คงเหลือ** |
| 24 | โครงการพัฒนาคุณภาพชีวิตผู้สูงอายุ | 20,000 | 10,350 | 9,650 |
| 25 | โครงการส่งเสริมการพัฒนากลุ่มสตรี | 10,000 | 0 | 10,000 |
| 26 | โครงการส่งเสริมกิจการสภาเด็กและเยาวชนตำบลหนงอตาดใหญ่ | 10,000 | 0 | 10,000 |
| 27 | โครงการป้องกันแลเฝ้าระวังปัญหายาเสพติด | 20,000 | 11,850 | 8,250 |
| 28 | โครงการแข่งขันกีฬาต้านยาเสพติด | 80,000  โอนลด 24,800 | 11,750 | 8,250 |
| 29 | โครงการประเพณีวันเข้าพรรษา | 50,000  โอนลด 24,800 | 16,700 | 8,500 |
| 30 | โครงการประเพณีลอยกระทง | 80,000 | 16,700 | 8,500 |
| 31 | โครงการสูงวัยสูงค่าสานภูมิปัญหาสู่ลูกหลาน | โอนลด 50,000 | 0 | 0 |
| 32 | อุดหนุนให้แก่สภาวัฒนาธรรมสีดา | โอนเพิ่ม 5,000  15,000 | 11,285 | 8,715 |
| **รวม** | | **3,764,542.64** | **3,354,925.64** | **364,140** |

|  |  |  |  |  |
| --- | --- | --- | --- | --- |
| **ที่** | **โครงการ/กิจกรรม** | **งบประมาณ**  **ที่ตั้งไว้ (บาท)** | **เบิกจ่ายจริง**  **(บาท)** | **คงเหลือ** |
| **ยุทธศาสตร์ที่ 3 ยุทธศาสตร์การพัฒนาด้านการบริหารราชการตามหลักการบริหารบ้านเมืองที่ดี** | | | | | |
| 1 | ค่าใช้จ่ายเพื่อดำเนินการตามภารกิจการปกป้องสถานบันสำคัญของชาติ | 10,000 | 0 | 10,000 |
| 2 | โครงการฝึกอบรมและพัฒนาศักยภาพผู้บริหารท้องถิ่น สมาชิกสภาท้องถิ่น พนักงานส่วนตำบล ลูกจ้างประจำ และพนักงานจ้าง | 200,000  โอนเพิ่ม70,000 | 249,095 | 20,905 |
| 3 | โครงการฝึกอบรมให้ความรู้ด้านกฎหมาย | 10,000 | 0 | 10,000 |
| 4 | โครงการวันท้องถิ่นไทย | โอนลด 10,000 | 0 | 0 |
| 5 | โครงการอบรมคุณธรรมจริยธรรม | 10,000 | 0 | 10,000 |
| 6 | ค่าใช้จ่ายจัดทำแผนที่ภาษีและทะเบียนทรัพย์สิน | 40,000 | 0 | 40,000 |
| 7 | โครงการสำรวจรังวัดที่สาธารณะประโยชน์ หมู่ 1 -9 | 15,000  โอนเพิ่ม 30,000 | 39,960 | 5,040 |
| 8 | โครงการกิจกรรมเพื่อส่งเสริมประชาธิปไตยในชุมชน | 10,000 | 9,450 | 550 |
| 9 | โครงการจัดประชุมประชาคมแผนชุมชน | 20,000 | 0 | 20,000 |
| 10 | โครงการสร้างความปรองดองสมานฉันท์ | 10,000 | 0 | 10,000 |
| 11 | ค่าใช้จ่ายในการเลือกตั้ง | 500,000  โอนลด277,413.50 | 222,586.30 | 0.20 |

-17-

|  |  |  |  |  |
| --- | --- | --- | --- | --- |
| **ที่** | **โครงการ/กิจกรรม** | **งบประมาณ**  **ที่ตั้งไว้ (บาท)** | **เบิกจ่ายจริง**  **(บาท)** | **คงเหลือ** |
| **ยุทธศาสตร์ที่ 3 ยุทธศาสตร์การพัฒนาด้านการบริหารราชการตามหลักการบริหารบ้านเมืองที่ดี** | | | | |
| 12 | ค่าใช้จ่ายในการเดินทางไปราชการ (สำนักปลัด) | 30,000 โอนเพิ่ม 85,000 | 64,762 | 50,238 |
| 13 | ค่าใช้จ่ายในงานรัฐพิธี | 10,000 โอนลด 9,000 | 1,000 | 0 |
| 14 | ค่าธรรมเนียมและค่าลงทะเบียนฝึกอบรมสัมมนา (สำนักปลัด) | 30,000 โอนเพิ่ม135,000 | 130,700 | 34,300 |
| 15 | **กองคลัง** |  |  |  |
| 16 | ค่าใช้จ่ายในการเดินทางไปราชการ(กองคลัง) | 20,000 โอนเพิ่ม 10,000 | 25,564 | 4,436 |
| 17 | ค่าใช้จ่ายในการฝึกอบสัมมนา (กองคลัง) | 30,000 โอนลด 20,300 | 9,700 | 0 |
| 18 | ค่าใช้จ่ายในการเดินทางไปราชการ(กองการศึกษาฯ) | 20,000 โอนเพิ่ม 11,184 | 31,184 | 0 |
| 19 | ค่าใช้จ่ายในการฝึกอบสัมมนา (กองการศึกษาฯ) | 30,000 โอนเพิ่ม 16,800 | 46,800 | 0 |
| 20 | ค่าใช้จ่ายในการเดินทางไปราชการ(กองสวัสดิการสังคม) | 5,000 | 0 | 50,00 |
| 21 | ค่าใช้จ่ายในการฝึกอบรมสัมมนา (กองสวัสดิการสังคม) | 10,000 โอนลด 6,000 | 0 | 4,000 |
|  | **กองช่าง** |  |  |  |
| 22 | ค่าใช้จ่ายในการเดินทางไปราชการ(กองช่าง) | 10,000 | 0 | 10,000 |
| 23 | ค่าใช้จ่ายในการฝึกอบรมสัมมนา (กองช่าง) | 20,000 | 700 | 19,300 |
|  | **รวม** | **1,100,270.50** | **831,501.30** | **298,769.20** |

-18-

|  |  |  |  |  |
| --- | --- | --- | --- | --- |
| **ที่** | **โครงการ/กิจกรรม** | **งบประมาณ**  **ที่ตั้งไว้ (บาท)** | **เบิกจ่ายจริง**  **(บาท)** | **คงเหลือ** |
| **ยุทธศาสตร์ที่ 4 ยุทธศาสตร์การพัฒนาด้านการอนุลักษณ์และพัฒนาทรัพยากรธรรมชาติสิ่งแวดล้อมให้เกิดความสมดุลอย่างยั่งยื่น** | | | | |
| 1 | โครงการปรับเกรดบ่อขยะภายในตำบลหนองตาดใหญ่ | 30,000 | 12,000 | 18,000 |
| 2 | ค่าทดสอบคุณภาพน้ำ | 5,000 | - | 5,000 |
| 3 | โครงการ 1 อปท. 1 ถนนท้องถิ่น ใส่ใจสิ่งแวดล้อม | 20,000 | - | 20,000 |
| 4 | โครงการอาสาสมัครพิทักษ์สิ่งแวดล้อมและทรัพยาธรรมชาติท้องถิ่น | 10,000 | - | 10,000 |
| 5 | โครงการหมู่บ้านท่องเที่ยววิถีชุมชน | 10,000 | - | 10,000 |
| 6 | โครงการปลูกป่าอันเนื่องมาจากพระราชเสาวนีย์(ปลูกต้นไม้เฉลิมพระเกีนรติ) | 10,000 | 4,000 | 6,000 |
|  | **รวม** | **85,000** | **16,000** | **69,000** |

|  |  |  |  |  |
| --- | --- | --- | --- | --- |
| **ที่** | **โครงการ/กิจกรรม** | **งบประมาณ**  **ที่ตั้งไว้ (บาท)** | **เบิกจ่ายจริง**  **(บาท)** | **คงเหลือ** |
| **ยุทธศาสตร์ที่ 5 การพัฒนาด้านการส่งเสริมเศรษฐกิจ และการเกษตรตามแนวเศรษฐกิจพอเพียง** | | | | |
| 1 | โครงการอนุรักษ์พันธุกรรมพืชอันเนื่องมาพระราชดำริสมเด็จพระกนิษฐาธิราชเจ้า ฯลฯ | 10,000 | 1,575 | 8,425 |
| 2 | โครงการพัฒนาเกษตรผสมผสานตามแนวปรัชญาเศรษฐกิจพอเพียง | 10,000 | 0 | 10,000 |
|  | **รวม** | **20,00** | **1,575** | **18,425** |
| **ยุทธศาสตร์ที่ ๖ ยุทธศาสตร์การพัฒนาการท่องเที่ยว** | | | | |
| - | - | - | - | - |
| รวม | รวม | - | - | - |

****

ประกาศองค์การบริหารส่วนตำบลหนองตาดใหญ่

เรื่อง รายงานการติดตามและประเมินผลแผนพัฒนาท้องถิ่น

ประจำปีงบประมาณ พ.ศ. ๒๕6๕ (ระหว่างวันที่ 1 ตุลาคม 256๔ - 30 กันยายน 256๕)

**-----------------------------**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม(ฉบับที่ 2) พ.ศ. 2559 และ(ฉบับที่ 3) พ.ศ.2561 ข้อ ๒๙ (๓) คณะกรรมการติดตามและประเมินผลแผนพัฒนาท้องถิ่น  รายงานผลและเสนอความเห็น  ซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

องค์การบริหารส่วนตำบลหนองตาดใหญ่ ได้ดำเนินการในส่วนที่เกี่ยวข้องเรียบร้อยแล้ว จึงขอประกาศผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. ๒๕6๕ (ระหว่างวันที่ 1 ตุลาคม 256๔ – 30 กันยายน 256๕) รายละเอียดเอกสารที่ปรากฏแนบท้ายประกาศฉบับนี้

จึงประกาศให้ทราบโดยทั่วกัน

ประกาศ ณ วันที่ ๒๕ เดือนพฤศจิกายน พ.ศ. ๒๕6๕



(นายธีรพงษ์ แสนศรี)

นายกองค์การบริหารส่วนตำบลหนองตาดใหญ่